ঢাবিতে ভর্তি জালিয়াত\nবিশ্ববিদ্যালয় রিপোর্টার : | প্রকাশের সময় : ৩১ মে, ২০১৯, ১২:৪৫ এএম\nঢাকা বিশ্ববিদ্যালয়সহ (ঢাবি) বিভিন্ন উচ্চশিক্ষা প্রতিষ্ঠানে ভর্তি পরীক্ষা এবং বিসিএস ও ব্যাংকসহ বিভিন্ন সংস্থার নিয়োগ পরীক্ষার প্রশ্নপত্র ফাঁস ও জালিয়াতির অভিযোগে ঢাবির ৮৭ শিক্ষার্থীসহ শাহবাগ থানার মামলায় ১২৫ জনকে আসামি করে অভিযোগপত্র চূড়ান্ত করেছে পুলিশের অপরাধ তদন্ত বিভাগ (সিআইডি)। অভিযোগপত্রটি ঈদুল ফিতরের পরে আদালতে জমা দেয়া হবে বলে জানানো হয়েছে।\nগতকাল বৃহস্পতিবার সকালে সিআইডি কার্যালয়ে এক সংবাদ সম্মেলনে এসব তথ্য জানান সিআইডির প্রধান মোহাম্মদ শফিকুল ইসলাম। সংবাদ সম্মেলনে তিনি বলেন, দেড় বছরের দীর্ঘ তদন্ত শেষে ঢাকা বিশ্ববিদ্যালয়ের বহুল আলোচিত প্রশ্নফাঁস মামলার চার্জশিট তৈরি করা হয়েছে। সিআইডি নিরলস পরিশ্রম, কর্মদক্ষতা এবং সুকৌশল পদ্ধতি প্রয়োগের মাধ্যমে দেশের সর্ববৃহৎ প্রশ্নফাঁস ও ডিজিটাল জালিয়াতচক্রকে চিহ্নিত করতে পেরেছে।\nতিনি বলেন, মামলায় ঢাবির ৮৭ শিক্ষার্থীসহ মোট ১২৫ জনকে অভিযুক্ত করা হয়েছে।\nআরও ৭৯ জনের তথ্য যাচাইয়ের কাজ চলছে। নাম-ঠিকানা সঠিক পাওয়া গেলে তাদের বিরুদ্ধেও সম্পূরক চার্জশিট দেয়া হবে। এখন পর্যন্ত প্রশ্নফাঁসের ঘটনায় মূলহোতাসহ মোট ৪৭ জন গ্রেপ্তার হয়েছে। এদের মধ্যে ৪৬ জনই আদালতে অপরাধ স্বীকার করে জবানবন্দি দিয়েছে।\nশফিকুল ইসলাম বলেন, চক্রের মূলহোতাদের অঢেল অবৈধ অর্থ-সম্পদের খবর পেয়েছেন তদন্ত সংশ্লিষ্ট কর্মকর্তারা। তাৎক্ষণিক তদন্তে প্রায় ২০ কোটি টাকার নগদ অর্থ ও সম্পদের সন্ধান পাওয়া গেছে। এসব স্থাবর-অস্থাবর সম্পদ বাজেয়াপ্ত করতে ইতিমধ্যে উত্তরা পশ্চিম থানায় একটি মানিলন্ডারিং মামলাও করেছে সিআইডি।\nসিআইডির মামলায় যাদের বিরুদ্ধে অভিযোগ আনা হয়েছে তারা হলেন, অলিপ কুমার বিশ্বাস, মো. মোস্তফা কামাল, মো. ইব্রাহিম, মো. হাফিজুর রহমান, মো. মাসুদ রহমান তাজুল, মো রিমন হোসেন, মো. মহিউদ্দিন রানা মো. আইয়ুব আলী বাধন, ইশরাক হোসেন রাফি মো. জাহাঙ্গীর আলম মো. মামুন মিয়া, অসিম বিশ্বাস মো. আনোয়ার হোসেন, মো. নুরুল ইসলাম, মো. হাসমত আলী সিকদার, আবদুল্লাহ আল মামুন, হোসনে আরা বেগম গোলাম মো. বাবুল, সুজাউর রহমান সাম্য, রাফসান করিম, মো. আখিনুর রহমান অনিক, নাজমুল হাসান নাঈম, ফারজাদ ছোবহান নাফি, আনিন চৌধুরী, রকিবুল হাসান ইসামী, বনি ইসরাইল, মো. মারুফ হোসেন, সাইফুল ইসলাম, খান বহাদুর, কাজী মিনহাজুল ইসলাম, নাহিদ ইফতেখার, রিফাত হোসেন, মো. বায়জিদ, ফারদিন আহম্মেদ সাব্বির, টি এম তানভির হাসনাইন, তানভির আহম্মেদ মল্লিক, প্রসেনজিত দাস, মো. আজিজুল হাকিম, নাভিদ আনজুম তনয়, সালমান এফ রহমান হৃদয়, সজীব আহাম্মেদ, শিহাব হোসেন খান, এনামুল হক আকাশ, মোশারফ মোসা, মোহায়মেনুল ইসলাম বাঁধন, সাইদুর রহমান, আব্দুর রহমান রমিজ, গোলাম রাব্বী খান জেনিথ, উৎপল বিশ্বাস, বেলাল হোসেন বাপ্পী, মো. মশিউর রহমান সমীর, মো. আবু জুনায়েদ সাকিব, মোস্তাফিজ-উর-রহমান মিজান, আবুল কালাম আজাদ, শরমিলা আক্তার আশা, মাসুদ রানা, জেরিন হোসাইন, শেখ জাহিদ বিন হোসেন ইমন, তাজুল ইসলাম সম্রাট, আবির হাসান হৃদয়, মোর্শেদা আক্তার, সালমান হাবিব আকাশ, আলামিন পৃথক, শাহ মেহেদী হাসান হৃদয়, অনিকা বৃষ্টি, ফিওনা মহিউদ্দিন মৌমি, সিনথিয়া আহম্মেদ, শাবিরুল ইসলাম সনেট, মো. লাভলুর রহমান লাভলু, মো. ইছাহাক আলী ইছা, মো. আব্দুল ওয়াহিদ মিশন।\nতানজিনা সুলতানা ইভা, ইশরাত জাহান ছন্দা, মো. আশেক মাহমুদ জয়, নাফিসা তাসনিম বিন্তী, প্রনয় পান্ডে, নুরুল্লাহ নয়ন, জিয়াউল ইসলাম, মো. আশরাফুল ইসলাম আরিফ, জাকিয়া সুলতানা, মো. শাদমান শাহ, সাদিয়া সিগমা, মো. রবিউল ইসলাম রবি, মেহেজাবীন অনন্যা, মো. রাকিবুল হাসান, এম. ফাইজার নাঈম সাগর, সাদিয়া সুলতানা এশা, সামিয়া সুলতানা, ফাতেমা আক্তার তামান্না, নওশীন আফরিন মিথিলা, আমরিন আলম জুটি, সুবহা লিয়ানা তালুকদার, মো. মোহাইমিনুল রায়হান ফারুক, সাফায়েতে নূর সাইয়ারা নোশিন, মো. মাসুদ রানা, ইখতেখার আলম জিসান, মো. রাকিব হাসান, মো. খালিদ হাসান, আজলান শাহ ফাহাদ, সৌভিক সরকার, মো. রিজন আহমদ পাঠান, মাহবুব আলম সিদ্দিকী সম্রাট, মো. হাসিবুর রশিদ, মোছা. আফসানা নওরিন ঋতু, মো. মারুফ হাসান খান, মো. তৌহিদুল হাসান আকাশ, শাহাদাৎ আল ফেরদৌস ফাহিম, আয়েশা আক্তার তামান্না, ফাতেমা তুজ জোহরা মীম, শ্বাষত কুমার ঘোষ শুভ, মো. রাসেল আলী, রাজীবুল ইসলাম রাজীব, মো. আবু মাসুম, জান্নাত সুলতানা, জিএম রাফসান কবির, সাগর সাহা, মো. সাদেকুল ইসলাম সুমন, মো. আব্দুল্লাহ, মো. খাইরুজ্জামান সরকার সুজন, মো. শাহেদ আহমেদ, মুহাইমিনুল ইসলাম মাসুদ, আশরাফুল আলম, মো. হাসিবুর রহমান রুবেল এবং মো. মাকসুদুর রহমান শুভ।


জুয়েল হত‌্যাকান্ড: ১ বছরে হয়নি অভিযোগপত্র: জামিনে আসামীরা - NewsBijoy\nজুয়েল হত‌্যাকান্ড: ১ বছরে হয়নি অভিযোগপত্র: জামিনে আসামীরা\nআসাদুজ্জামান সাজু, লালমনিরহাট:-\nলালমনিরহাটের বুড়িমারী স্থল বন্দর এলাকায় পবিত্র কোরআন অবমাননার গুজব ছড়িয়ে আবু ইউনুস মো. শহীদুন্নবী জুয়েল নামে এক ব‌্যক্তিকে গত বছরের ২৯ অক্টোবর পিটিয়ে-পুড়িয়ে হত্যা করা হয়। এ হত‌্যাকান্ডের ১ বছরেও এ ঘটনায় দায়েরকৃর্ত তিন মামলার একটিও অভিযোগপত্র দিতে পারেনি পুলিশ।\nআলোচিত এ হত‌্যাকান্ডের বিচার কবে শুরু হবে তা জানেন না জুয়েলের পরিবার। নিশৃংসতার এ ঘটনায় তিন মামলা শুরুতে থানা পুলিশ তদন্ত করলেও এখন তার দায়িত্বে রয়েছে জেলা পুলিশের গোয়েন্দা শাখা (ডিবি)।\nতবে লালমনিরহাট আদালতের সরকারি আইনজীবি আকমল হোসেনের দাবি, মামলা গুলো চাঞ্চল্যকর হওয়ায় সব দিক বিবেচনা করে তদন্ত করতে সময় বেশি লাগছে। শিগগিরই অভিযোগপত্র দেয়া হবে।\nআবু ইউনুস মো. শহীদুন্নবী জুয়েলের বাড়ী রংপুর শহরের শালবন এলাকায়।\nজানা গেছে, আবু ইউনুস মোঃ শহীদুন্নবী জুয়েল ও তার বন্ধু সুমন রুবাইয়্যেত গত বছরের ২৯ অক্টোবর লালমনিরহাটের পাটগ্রাম উপজেলার বুড়িমারী স্থল বন্দর গিয়ে ছিলেন ব্যক্তিগত কাজে। ওই দিন বুড়িমারী বাজার জামে মসজিদে আসরের নামাজ পড়তে যান দুই বন্ধু। জুয়েল নামাজ শেষে তিলাওয়াতের জন্য মসজিদের তাক থেকে কোরআন নিতে গেলে সেটি তার পায়ের ওপর পড়ে। এতে মসজিদের কয়েকজন মুসল্লি ক্ষিপ্ত হয়ে মারধর শুরু করেন জুয়েলকে। মসজিদের বাইরে এনে বেদম মারধর করার সময় প্রচার করা হয়, তিনি কোরআন অবমাননা করেছেন। পরে মসজিদ থেকে তাকে স্থানীয় ইউনিয়ন পরিষদে নিয়ে আসেন হাফিজ উদ্দিন নামে এক ইউ-পি সদস‌্য। বিক্ষুপ্ত লোকজন ইউনিয়ন পরিষদ ভাংচুর করে জুয়েলকে বের করে পিটিয়ে হত‌্যার পর লাশ পুড়িয়ে ফেলেন।\nঅভিযোগ রয়েছে, ওই ইউ-পি সদস‌্য হাফিজ উদ্দিন বিষয়টি স্থানীয় প্রশাসনকে না জানিয়ে নিজেই মিমাংশার চেষ্টা করেন। যখন পরিস্থিতি নিয়ন্ত্রণের বাহিরে চলে যায় তখন তিনি প্রশাসনকে অবগত করেন।\nএ ঘটনায় পুলিশের ওপর হামলা ও সরকারি কাজে বাধা দেয়ার অভিযোগে পুলিশের উপ-পরিদর্শক (এসআই) মো. শাহজাহান মামলা করেন।\nবুড়িমারী ইউনিয়ন পরিষদে ভাঙচুর করে শহীদুন্নবীকে পিটিয়ে হত্যার অভিযোগে আরেকটি মামলা করেন ইউপি চেয়ারম্যান আবু সাঈদ নেওয়াজ নিশাদ।\nআর কোরআন অবমাননার মিথ্যা অভিযোগে শহীদুন্নবীকে পিটিয়ে ও মরদেহ পুড়িয়ে ফেলার ঘটনায় তার চাচাতো ভাই হত্যা মামলা করেন।\nশহীদুন্নবী হত্যার পরদিন পুলিশের অপরাধ তদন্ত বিভাগের ক্রাইম সিনের সদস্যরা ঘটনার তদন্ত শুরু করেন। পরে ওই ঘটনায় হওয়া তিনটি মামলায় তদন্তের দায়িত্ব দেয়া হয় ডিবি পুলিশকে।\nএসব মামলায় এজাহারনামীয় ১১৪ আসামি ও তদন্তে পাওয়া ২০ জনকে গ্রেপ্তার করে ডিবি ও পাটগ্রাম থানা পুলিশ। তবে গ্রেপ্তার সেই ১৩৪ জনের মধ্যে বিভিন্ন সময় হাইকোর্ট থেকে জামিন পেয়েছেন ১২১ আসামি।\nওই ঘটনার পর অতিরিক্ত জেলা প্রশাসক টি এম মুমিনকে প্রধান করে তদন্ত কমিটি করে জেলা প্রশাসন। বাংলাদেশ মানবাধিকার কমিশনের পক্ষেও একটি তদন্ত কমিটি করা হয়।\nদুই কমিটির সরেজমিনে তদন্তে বলা হয়, বুড়িমারীতে কোরআন অবমাননার মতো কোনো ঘটনাই ঘটেনি। শহীদুন্নবী জুয়েলকে কোরআন অবমাননার মিথ্যা অভিযোগে হত্যা ও মরদেহ পুড়িয়ে ফেলা হয়।\nতবে মামলার অগ্রগতি সম্পর্কে সুনির্দিষ্ট তথ্য জানে না জুয়েলের পরিবার। কবে বিচার শুরু হতে পারে তাও জানেন না স্বজনরা। তবে এক বছর পরও মামলা তিনটির তদন্ত চলছে বলে জানিয়েছেন ডিবি পুলিশের কর্মকর্তারা।\nশহীদুন্নবীর মেয়ে জেবা তাসনিয়া অনন্যা বলেন, গত বছর বুড়িমারীতে নির্মমভাবে আমার বাবাকে মেরে পুড়িয়ে ফেলা হলো। এখনও আমরা তার বিচার পাইনি। আমরা বাবার হত্যাকারীদের উপযুক্ত বিচার চাই। সরকারের কাছে আমার এটাই চাওয়া যেন আমার বাবা হত্যার সুষ্ঠু বিচার হয়।\nবুড়িমারী ইউপি চেয়ারম্যান আবু সাঈদ নেওয়াজ নিশাদ বলেন, মামলার একদিকে যেমন তদন্ত চলছে, অন্যদিকে আসামিরা হাইকোর্ট থেকে জামিনেও মুক্তি পাচ্ছে। আবার নতুন করে গ্রেপ্তারও হচ্ছে। এখন পর্যন্ত এ চাঞ্চল্যকর মামলাটির চার্জশিট দেয়নি পুলিশ।\nলালমনিরহাট জেলার অতিরিক্ত পুলিশ সুপার রবিউল ইসলাম বলেন, রংপুর রেঞ্জের ডিআইজি স্যারের দিক নির্দেশনায় আমরা জেলা পুলিশের সদস্যরা প্রথম থেকেই তদন্ত কাজে সহায়তা করছি। একটি গোয়েদা সংস্থা এ তদন্ত কাজ করছে এবং জেলা পুলিশ সুপার সেটিকে তদারক করছে। তদন্ত কাজ প্রায় শেষের দিকে। আমরা যত দ্রুত সম্ভব এ মামলার অভিযোগপত্র আদালতে দেব, যাতে কোনো নিরপরাধ লোক এ মামলায় হয়রানির শিকার না হয়।\nজুয়েল হত্যা মামলার সরকারি আইনজীবি (পিপি) আকমল হোসেন বলেন, এ মামলাটি একটি চাঞ্চল্যকর মামলা। ভিডিও ফুটেজ দেখে আসামিদের গ্রেপ্তার করা হচ্ছে। এ জন্য মামলাটি একটু দীর্ঘায়িত হচ্ছে। খুব দ্রুত এ মামলার চার্জশিট দেয়া হবে বলে জানিয়েছে ডিবি পুলিশ। চার্জশিট এলেই আমরা মামলাটির বিচারকাজ তাড়াতাড়ি শুরু করতে পারব। সাক্ষ্য-প্রমাণ দিয়ে আসামিদের সাজাও নিশ্চিত করা যাবে। প্রকৃত আসামিরা শাস্তি পাবেই।